**O B R A Z L O Ž E N J E**

**Programa utroška sredstava šumskog doprinosa za 2026. godinu**

Odredbom članka 69. Zakona o šumama („Narodne novine“ br. 68/18, 115/18, 98/19, 32/20, 145/20, 101/23 i 36/24) propisano je:

**-** da pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) plaćaju jedinicama lokalne samouprave šumski doprinos u odnosu na prodajnu cijenu proizvoda na panju.

- da se šumski doprinos u visini od 10 % plaća jedinicama lokalne samouprave sa statusom potpomognutih područja utvrđenih posebnim propisom kojim se uređuje upravljanje regionalnim razvojem i jedinicama lokalne samouprave u brdsko-planinskim područjima utvrđenim posebnim propisom, dok se šumski doprinos u ostalim jedinicama lokalne samouprave plaća u visini od 5%.

- da se sredstva šumskog doprinosa uplaćuju na poseban račun jedinice lokalne samouprave područja na kojem je obavljena sječa šume i koriste se isključivo za financiranje izgradnje i održavanja komunalne infrastrukture.

- da su radi namjenskog korištenja i kontrole utroška sredstava šumskog doprinosa jedinice lokalne samouprave dužne donijeti Program utroška sredstva šumskog doprinosa.

Sukladno članku 5. stavak 1. Pravilnika o načinu obračuna i postupku uplate šumskog doprinosa („Narodne novine“ br. 128/24) JLS dužne su do 31. ožujka donijeti Program utroška sredstava šumskog doprinosa za tekuću godinu.

Sredstava šumskog doprinosa koja se očekuju u 2026. godini iznose 100,00 eura i koristiti će se sukladno članku 2., stavak 2. navedenog Pravilnika isključivo za financiranje gradnje i održavanja komunalne infrastrukture, sukladno Programu gradnje objekata i uređaja komunalne infrastrukture u Gradu Drnišu za 2026. godinu i Programu održavanja komunalne infrastrukture na području Grada Drniša za 2026. godinu.

Upravni odjel za gospodarstvo

financije i društvene djelatnosti

Pročelnica: . Ivana Sučić, dipl.oec.