Na temelju članka 35. Zakona o lokalnoj i područnoj ( regionalno) samoupravi ( „Narodne novine“ broj 33/01, 60/1- vjerodostojno tumačenje , 129/05, 109/07, 125/08, 36/09, 150/11, 144/12 i 19/13-pročišćeni tekst 137/15, 123/17,98/19 i 144/20 ) te članka 66. stavka 1. Zakona o gospodarenju otpadom („Narodne novine“, broj 84/21 i 142/23) i članka 51. Statuta Grada Drniša („Službeni glasnik Grada Drniša“, broj 2/21 i 2/22), Gradsko vijeće Grada Drniša na svojoj . sjednici održanoj 2026. godine d o n o s i

**III. IZMJENU I DOPUNU ODLUKE**

**o načinu pružanja javne usluge prikupljanja miješanog komunalnog otpada , biorazgradivog komunalnog otpada te odvojenog prikupljanja određenih kategorija otpada na području Grada Drniša**

**Članak 1.**

U Odluci o načinu pružanja javne usluge prikupljanja miješanog komunalnog otpada , biorazgradivog komunalnog otpada te odvojenog prikupljanja određenih kategorija otpada na području Grada Drniša ( „Službeni glasnik Grada Drniša“, broj 4/22, 3/23 i 5/24 ) u članku 24. stavak 4. mijenja se i glas:

(4) Cijena obvezne minimalne javne usluge za kategoriju „kućanstvo“ na području Grada Drniša određuje se i iznosi:

|  |  |  |  |
| --- | --- | --- | --- |
| R/B | Kategorija korisnika „ kućanstvo“ | COMJU bez pdv-a u eur/mj. | COMJU s pdv-om u eur /mj. |
| 1. | Korisnik „kućanstvo“ | 7,07 | 7,99 |

**Članak 2.**

Članak 62. mijenja se i glasi:

1. Korisnik „kućanstvo" s jednim članom kućanstva ili se nekretnina koristi samo povremeno, iznos cijene obvezne minimalne javne usluge umanjuje se za 10% mjesečno. Svi korisnici kategorije kućanstvo" s jednim članom kućanstva kako bi ostvarili pravo na umanjenje cijene obvezne minimalne javne usluge moraju odvajati reciklabilni otpad, glomazni otpad te opasni komunalni otpad od miješanog komunalnog otpada.
2. Korisniku „kućanstvo" sa statusom umirovljenika, iznos cijene obvezne minimalne javne usluge umanjuje se za 20 % mjesečno. Svi korisnici kategorije kućanstvo" sa statusom umirovljenika kako bi ostvarili pravo na umanjenje cijene obvezne minimalne javne usluge moraju odvajati reciklabilni otpad, glomazni otpad te opasni komunalni otpad od miješanog komunalnog otpada.

**Napomena :** ovaj status ne mogu koristiti umirovljenici koji žive u kućanstvu zajedno s drugim članovima radno sposobnim i uposlenim osobama.

1. Korisnik koji, „nije kućanstvo" te koji ima do 2 (uključujući i drugog) zaposlenika te udruge, sportski klubovi, crkve, koji koriste spremnik od 120 L, za njih se cijena obvezne minimalne javne usluge umanjuje za 60%.
2. Korisnik koji „nije kućanstvo" te koji ima od 3 do 5 (uključujući i petog) zaposlenika

koji koriste spremnik od 120 L, za njih se cijena obvezne minimalne javne usluge

umanjuje za 50%.

Korisnici „koji nisu kućanstvo“ kako bi ostvarili pravo na umanjenje cijene moraju odvajati reciklabilni otpad , glomazni otpad te opasani komunalni od miješanog komunalnog otpada.

Davatelj usluge može odrediti dodatne kriterije i dokaze za korisnike usluge „kućanstvo“ i one koji „nisu kućanstvo“ kako bi ostvarili pravo na umanjenje COMJU.

Za Korisnike određenog statusa koji imaju pravo na umanjenje cijene javne usluge navedeni kriteriji se ne mogu zbrajati veće se za korisnika koristi najpovoljniji kriterij.

**Članak 3.**

Ova Odluka stupa na snagu osmog dana od dana objave, a objavit će se u „ Službenom glasniku Grada Drniša“.

Ova Odluka dostavit će se Ministarstvu gospodarstva, u roku od 15 dana od dana donošenja.

KLASA : 363-03/22-30/3

URBROJ : 2182-6-26-3

Drniš,

**GRADSKO VIJEĆE**

**GRADA DRNIŠA**

**PREDSJEDNICA:**

**Majdi Pamuković, prof**

**OBRAZLOŽENJE**

Temeljem članka 66. Zakona o gospodarenju otpadom ("Narodne novine", broj 84/21 i 142/23), dalje u tekstu: Zakon, Gradsko vijeće Grada Drniša donijelo je Odluku o načinu pružanja javne usluge prikupljanja miješanog komunalnog otpada , biorazgradivog komunalnog otpada te odvojenog prikupljanja određenih kategorija otpada na području Grada Drniša („Službeni glasnik Grada Drniša“, broj: 4/22, 3/23 i 5/24).

Ovim Prijedlogom III izmjenama i dopuna odluke o načinu pružanja javne usluge prikupljanja miješanog komunalnog otpada , biorazgradivog komunalnog otpada te odvojenog prikupljanja određenih kategorija otpada na području Grada Drniša predlaže se izmjena cijene obvezne minimalne javne usluge (OMJU ) za korisnike kategorije „ kućanstvo „ , prijedlog izmjena kriterija za umanjenje cijene javne usluge kategorija i izmjena ugovornih kazni.

Povećanje cijene obvezne minimalne javne usluge potrebno je radi povećanja troškova poslovanja davatelja javne usluge GRADSKA ČISTOĆA DRNIŠ d.o.o. što se posebno odnosi na troškove goriva i energenata, troškove komunalnih vozila i opreme te režijskih troškova.

Temeljem članka 75. Zakona cijena javne usluge plaća se radi pokrića troškova pružanja javne usluge. Strukturu cijene javne usluge čini cijena za količinu predanog miješanog komunalnog otpada  i cijena obvezne minimalne javne usluge.

Sukladno članku 76. Zakona obvezna minimalna javna usluga je iznos koji se osigurava radi ekonomski održivog poslovanja te sigurnosti, redovitosti i kvalitete pružanja javne usluge, kako bi sustav sakupljanja komunalnog otpada mogao ispuniti svoju svrhu.

GRADSKA ČISTOĆA DRNIŠ d.o.o u ovom trenutku broji 3446 aktivnih korisnika kućanstvo te 212 korisnika koji nije kućanstvo Prema postotku sudjelovanja u trošku OMJCU ukupnog broja svih korisnika (3658) postotno se 94,20% odnosi na korisnika „ kućanstvo“, a 5,80% su korisnici koji „nisu kućanstvo“ . Raspodjelom troška javne usluge koji iznosi 563.185,68 eur dobijemo trošak javne usluge od 12,83 eur po korisniku mjesečno.

Raspodjelom troška na fiksni i varijabilni prema omjeru 55 : 45 dolazimo do COMJU od 7,07 eur bez pdv.

Slijedom navedenog predlaže se Gradskom vijeću Grada Drniša donošenje ove III izmjene i dopune odluke o izmjenama Odluke o načinu pružanja javne usluge prikupljanja miješanog komunalnog otpada , biorazgradivog komunalnog otpada te odvojenog prikupljanja određenih kategorija otpada na području Grada Drniša.